Cât timp rezistă Sars-Cov-2 pe piele? Noul virus supraviețuiește de 4 ori mai mult decât virusul gripal A.
Noul virus supraviețuiește de 4 ori mai mult decât cel gripal. Ambele virusuri au fost eliminate de dezinfectanți cu 80% alcool.
Noul coronavirus supraviețuiește până la 9 ore pe pielea umană, au descoperit cercetătorii de la Universitatea din Kyoto.Aceștia au testat teoria și au descoperit că noul virus supraviețuiește de 4 ori mai mult decât virusul gripal A.Însă, ambele virusuri au fost neutralizate în 15 secunde, de dezinfectanți de mâini, care conțin 80% alcool.Ana-Maria Dobrotă, medic infecționist: "Poate cel mai important aspect al acestui studiu este faptul că evidențiază încă o dată importanța folosirii soluțiilor dezinfectante pe bază de alcool. Acest rezultat arată o rezistență mult mai mare a virusului SARS-Cov-2 în mediul extern, decât a virusului gripal A. Probabil structura acestuia are anumite particularități ce îi conferă rezistență".